ליהיא לפיד

ליהיא חיה<ref name=":0" /> לפיד (נולדה ב-12 במאי 1968) היא סופרת, פעילה חברתית ועיתונאית ישראלית. היא אשתו של יו"ר יש עתיד וראש האופוזיציה יאיר לפיד.

==ביוגרפיה==
נולדה בשם ליהיא חיה מן<ref name=":0"></ref> בערד, לתלמה ולרפאל (רפי) מן, לה אח שנפטר בשנת 2024 מסרטן, נכדו של הרב משה אביגדור עמיאל. סבה מצד אמה עזב את פולין ועלה לארץ ישראל זמן קצר לפני השואה אך כל משפחתו נספתה בה. בגיל תשע עברה משפחתה עמה להתגורר ברמת השרון, שם מנהלים הוריה חנות לחפצי אמנות ויודאיקה. את לימודיה התיכוניים עשתה בבית ספר לאמנויות תלמה ילין שבגבעתיים, במגמת אמנות פלסטית.

בשנים 1986–1988 שירתה בצה"ל כצלמת העיתון הצבאי "במחנה".

לאחר שחרורה, למדה צילום בקמרה אובסקורה - בית הספר לאמנות שבתל אביב, ואז למדה ספרות ושירה בפקולטה למדעי הרוח באוניברסיטת תל אביב אך נשרה בטרם עת מלימודיה האקדמיים שם.

== קריירה ==
שימשה כצלמת עיתונות במוסף "הארץ" ובמוספי "מעריב".

בשנים 2003–2019 הייתה בעלת טור בחדשות מקומיות של "ידיעות תקשורת" (חלק מ"קבוצת ידיעות אחרונות"). הטור עסק בתחומי חיים רבים מתוך נקודת מבטה הנשית והאמהית.

לפיד פרסמה 13 ספרים, בהם ספרי ילדים, ספרי מתכונים ורומנים.

ב-2003 הגישה לפיד תוכנית דוקו בזכיינית ערוץ 2, טלעד. התוכנית נקראה "גברים" שבדקה את הסטריאוטיפים על "הגבר הישראלי". למרות שקיבלה פנייה להגיש שני פרקים נוספים, לפיד סירבה, והסדרה ירדה לאחר שמונה פרקים בלבד.

משנת 2016 משמשת כנשיאת כבוד עמותת שק"ל (שילוב קהילתי לאנשים עם מוגבלויות), עמותה ישראלית המפעילה תוכניות דיור בקהילה, מרכזי תעסוקה מוגנת ומרכזים טיפוליים לאנשים עם צרכים מיוחדים<ref></ref>.

בשנת 2021 העלתה מופע משותף עם דנה ברגר בשם "מופע בין המילים לשירים", שכלל שירים שביצעה ברגר וטקסטים שקראה לפיד.

== חיים אישיים ==
ב-1990 נישאה לעיתונאי יאיר לפיד (לימים ראש ממשלת ישראל ה-14 וכיום ראש האופוזיציה) ולהם שני ילדים משותפים, בן ובת שאובחנה כאוטיסטית. ללפיד בן נוסף מנישואיו הראשונים בשנות ה-80 לתמר פרידמן. משפחת לפיד מתגוררת בשכונת רמת אביב ג' שבצפון תל אביב.

==ספריה==
* סודות ששמרתי בבטן, תל אביב: קשת, תשס"א, 2001. (רומן) היה רב-מכר, מספר על ארבע נשים, בחדר אחד, שלושה ימים אחרי הלידה.
* לחש הקסמים (ספר הילדים) כנרת זמורה ביתן, תשס"ו, 2006.
* אוסף המתכונים של ליהיא לפיד, תל אביב: משכל (ידיעות ספרים), תשס"ז, 2007.
* אשת חיל, כנרת זמורה ביתן, תשס"ח, 2008. (רומן) עוסק בחוויית האמהות ומורכבות חיי המשפחה המודרנית.
* זאת השנה שלך, כנרת זמורה ביתן, תש"ע, 2010.
* חמישה דברים, כנרת זמורה ביתן, תש"ע, 2010.
* מגילת החירות שלי, כנרת זמורה ביתן, תש"ע, 2010.
* הסבתא של היום, כנרת זמורה ביתן, תש"ע, 2010.
* עכשיו את אמא, כנרת זמורה ביתן, תש"ע, 2010.
* סבא השמן וסבא הרזה, כנרת זמורה ביתן, תשע"ב, 2012.
* אני לא יכולה להיות תמיד נהדרת, כנרת זמורה ביתן, תשע"ג, 2013.
*להיות אמא של חייל, משכל (ידיעות ספרים), תשע"ח, 2018.
* זרות, כתר, תשפ"א, 2021. (רומן) מספר על שתי נשים, צעירה וזקנה, שנפגשות בנסיבות מוזרות וצריכות זו את זו. הזכויות לתרגום הספר נרכשו בידי הוצאת הרפר קולינס.

==קישורים חיצוניים==

* 
* 
* 
* 
* [https://xnet.ynet.co.il/tags/ליהיא%20לפיד רשימת כתבות של ליהיא לפיד] באתר Xnet
* 
* 
* [http://www.mako.co.il/mako-vod-keshet/mi_shemedaber-s1/VOD-701b30df4903a11004.htm ראיון אישי עם אילנה דיין]
* [https://glz.co.il/גלצ/תוכניות/שיר-בכיס/ליהיא-לפיד ליהיא לפיד מקריאה שיר] של רוני סומק "נקמת הילד המגמגם", גלי צה"ל, נובמבר 2017
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:בני זוג של שרי ממשלת ישראל
קטגוריה:בנות זוג של שרי ממשלת ישראל
קטגוריה:בני זוג של חברי הכנסת
ליהיא
קטגוריה:בעלות טור ישראליות
קטגוריה:בעלי טור ישראלים
קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:צלמי עיתונות ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:עיתונאיות ישראליות
קטגוריה:עיתונאים ישראלים
קטגוריה:צלמות ישראליות
קטגוריה:צלמים ישראלים
קטגוריה:מתחרי מאסטר שף (ישראל) V.I.P
קטגוריה:בני זוג של ראשי ממשלת ישראל
קטגוריה:ישראליות שנולדו ב-1968
קטגוריה:ישראלים שנולדו ב-1968